Pembinaan dreadnought menggunakan sumber yang luas pada awal abad ke-20, tetapi hanya terdapat satu pertempuran antara armada dreadnought yang besar. Dalam Pertempuran Jutland tahun 1916, tentera laut British dan Jerman bertembung dengan tanpa keputusan muktamad. Istilah "dreadnought" perlahan-lahan digugurkan penggunaannya selepas Perang Dunia I terutamanya selepas Perjanjian Tentera Laut Washington, kerana hampir kesemua kapal tempur yang tinggal berkongsi ciri-ciri dreadnought; istilah ini juga boleh digunakan untuk menggambarkan kruiser tempur, iaitu jenis kapal lain akibat daripada revolusi dreadnought.